ΓΡΑΠΤΗ ΕΡΩΤΗΣΗ P-2688/99

υποβολή: Wolfgang Kreissl-Drfler (Verts/ALE) προς την Επιτροπή

(11 Ιανουαρίου 2000)

Θέμα: Προτιμησιακές συμφωνίες μεταξύ της ΕΕ και των χωρών ΑΚΕ και συμβατότητά τους με τον ΠΟΕ

Σύμφωνα με είδηση της Agence Europe της 1ης Ιουνίου 1999, ο νέος αναπληρωτής γενικός διευθυντής του ΠΟΕ, Miguel Rodrguez Mendoza, αντέκρουσε το επιχείρημα της Επιτροπής, σύμφωνα με το οποίο παρέκκλιση από την Σύμβαση Λομέ θα ήταν δυνατή, μόνον εάν οι χώρες ΑΚΕ συμφωνούσαν με τις προτεινόμενες από την ΕΕ περιφερειακές συμφωνίες οικονομικής εταιρικής σχέσης.

Σύμφωνα με την προαναφερθείσα είδηση, o Rodrguez Mendoza δήλωσε ότι ο ΠΟΕ επιτρέπει ασφαλώς τα εμπορικά προτιμησιακά καθεστώτα που χορηγούν τα βιομηχανικά κράτη στις αναπτυσσόμενες χώρες και διαφώνησε ριζικά με την άποψη ότι στον ΠΟΕ ισχύει κάποιος κανόνας που θαπαγόρευε την μετατροπή αυτών των προτιμησιακών συμφωνιών σε συμφωνίες ελεύθερων συναλλαγών.

Μπορεί η Επιτροπή να λάβει θέση επί της δήλωσης αυτής του αναπληρωτή γενικού διευθυντή του ΠΟΕ και να απαντήσει:

1. εάν προτίθεται να τροποποιήσει ανάλογα την διαπραγματευτική της θέση για μια Σύμβαση που θα αντικαταστήσει την Σύμβαση Λομέ και να μην ασκεί πλέον πίεση για την σύναψη περιφερειακών συμφωνιών ελευθέρων συναλλαγών;

2. εάν έχειποβάλει στον ΠΟΕ, εν όψει της λήξης ισχύος της Σύμβασης Λομέ στις 28 Ιουνίου 2000, αίτηση για παράταση της παρέκκλισης και, εάν όχι, γιατί όχι;

3. εάν και σε ποιό βαθμό διεξήχθη διάλογος κατά τα παρελθόντα έτη με τις αρμόδιεςπηρεσίες του ΠΟΕ σχετικά με τις μετά-Λομέ διαπραγματεύσεις;

Απάντηση του κ. Nielson Εξ ονόματος της Επιτροπής

(3 Φεβρουαρίου 2000)

Η δήλωση που αποδίδεται στον αναπληρωτή γενικό διευθυντή του Παγκόσμιου Οργανισμού Εμπορίου (ΠΟΕ) είναι παραπλανητική.

Βεβαίως, δενπάρχει κανένας κανόνας που θαπαγόρευε τη μετατροπή των προτιμησιακών συμφωνιών σε συμφωνίες ελεύθερων συναλλαγών. Ως προς αυτό, είναι ορθή η δήλωση και η Επιτροπή δεν ισχυρισθηκε ποτέ το αντίθετο.

Επίσης αλήθεια είναι ότι οι κανόνες του ΠΟΕ επιτρέπουν στις βιομηχανικές χώρες να χορηγούν εμπορικά προτιμησιακά καθεστώτα στις αναπτυσσόμενες χώρες. Ως προς αυτό η δήλωση είναι επίσης ορθή, αλλά πρέπει να προστεθεί ότι αυτό ισχύει μόνο στο βαθμό που αυτά τα εμπορικά προτιμησιακά καθεστώτα δεν εισάγουν διακρίσεις μεταξύ των αναπτυσσόμενων χωρών που έχουν το ίδιο επίπεδο κοινωνικής και οικονομικής ανάπτυξης. Τα παρόντα, μη αμοιβαία εμπορικά προτιμησιακά καθεστώτα που χορηγούνται στα κράτη της Αφρικής, της Καραϊβικής και του Ειρηνικού (ΑΚΕ), τα οποία εισάγουν διακρίσεις μεταξύ των αναπτυσσόμενων χωρών μόνο σε γεωγραφική βάση δεν συμβιβάζονται με τις διατάξεις του ΠΟΕ. Μπορούν δε να διατηρηθούν μόνο εάν εγκριθεί παρέκκλιση.

Σ' αυτό το πλαίσιο, συμφωνήθηκε κατά τηνπουργική σύνοδο Κοινότητας-ΑΚΕ στο Ντακάρ τον Μάρτιο του 1999 ότι τα παρόντα, μη αμοιβαία εμπορικά προτιμησιακά καθεστώτα δεν μπορούν να διατηρηθούν επ&pos; άπειρο. Επομένως θα χρεισθεί η έγκριση παρέκκλισης προκειμένου να συνεχισθούν οιφιστάμενες προτιμήσεις. Στο τέλος αυτής της περιόδου, θα θεσπισθούν νέοι εμπορικοί διακανονισμοί οι οποίοι πρέπει να είναι απολύτως σύμφωνοι με τις διατάξεις του ΠΟΕ. Στηνπουργική σύνοδο Κοινότητας-ΑΚΕ του Δεκεμβρίου 1999 ελήφθη επίσης η απόφαση να καταρτισθεί τυπική αίτηση για παρέκκλιση η οποία θαποβληθεί στον ΠΟΕ μόλις οριστικοποιηθεί, τις προσεχείς εβδομάδες, το κείμενο που περιγράφει το προτεινόμενο εμπορικό καθεστώς που θα ισχύει κατά την προπαρασκευαστική περίοδο.

Η Επιτροπή ήταν πάντοτε της γνώμης ότι με μία σαφή και άνευ όρων δέσμευση για την θέσπιση, μετά από προπαρασκευαστική περίοδο, ενός νέου εμπορικού διακανονισμού σύμφωνου προς τον ΠΟΕ, θα αυξηθούν σημαντικά οι πιθανότητες για τη έγκριση μιας νέας παρέκκλισης. Η γνώμη αυτή επιβεβαιώθηκε κατά τις διάφορες επαφές που είχε η Επιτροπή κατά τη διάρκεια των διαπραγματεύσεων με τη γραμματεία του ΠΟΕ. Η δήλωση που αποδίδεται στον αναπληρωτή γενικό διευθυντή του ΠΟΕ δεν αντικρούει αυτή την άποψη.